लोग खामोश, अब नहीं कहते लड़की है जोर से मत दहाड़ा कर
अंतर्राष्ट्रीयमहिला दिवस के उपलक्ष्य में नई दिशाएं हेल्पलाइन की ओर से उर्दू दोस्त संस्था के तत्वावधान में काव्य गोष्ठी का आयोजन सेक्टर-21 सी स्थित सनातन धर्म मंदिर में किया गया। संस्था की ओर से शांति आर्या को समाजसेवा नीलम दुग्गल को साहित्य के क्षेत्र में शाल, सम्मानपत्र और पुष्पमाल से सम्मानित किया गया। बाद में सभी ने फूलों की होली खेली। कार्यक्रम की अध्यक्षता आचार्य प्रकाश चंद्र फुलोरिया ने की। स्त्री विमर्श से जुड़ी कविता का पाठ करते हुए कवयित्री अंजू दुआ जैमिनी ने कहा आखिर बन जाती लड़की, आग का गोला, पकड़ती गिरेबां, खौलती जुबां, लोग खामोश, अब नहीं कहते, लड़की है जोर से मत दहाड़ा कर। इस मौके पर स्त्री विमर्श की कविता पढ़ी गई। कवियों ने फागुन पर रंगारंग कविताओं का भी पाठ किया। विशिष्ट अतिथि के तौर पर राजकरनी अरोड़ा एनएल गोसाईं मौजूद थे। मंच संचालन रजनी साहनी ने किया।
hin_Deva hin_Deva